《读书堂五首》
宋代·叶子强

少长事壮厉，意气弥九州。
鞭车踏长路，渠料能夷犹。
困此九折坂，嵚崎不容辀。
彼须匪所强，此售宁或求。
犹有读书心，大寒索衣裘。
贱嗜匪贵献，一拂销百愁。
宝此清净退，相从赋归休。
农圃雅所问，同一壑一丘。

作者简介：叶子强，字自彊（《昆山杂咏》卷下），缙云（今属浙江）人。孝宗淳熙三年（一一七六）知昆山县（《吴都文粹》卷九）。今录诗六首。